Koskikara
Jyväskylän yliopisto, Sovellusprojekti
WWW-pohjainen kyselyjen hallinta ja analysointi

	Toisen projektipalaverin pöytäkirja

Aika:
Tiistai 30.9.2003 klo. 14.03-16.24

Paikka: 
Jyväskylän yliopisto, Agora 2. krs. Agc 223.1

Läsnäolijat:

Eija Ihanainen
Ville Laitila      Puheenjohtaja
Vesa Lappalainen
Pekka Moisio   Sihteeri
Aapo Mäkinen
Harri Pölkki
Jari Rantamäki
Jukka-Pekka Santanen
Teemu Vähä-Ruka

Käsitellyt asia:

1.	Kokouksen avaus
Ville Laitila avasi kokouksen.
Uudet paikalla olijat esittäytyivät. Aiemmin Koskikara-palavereihin osallistuneet esittäytyivät uusille osallistujille. 
Eija Ihanainen toimii tilaajan edustajana Avoimesta yliopistosta.
Jari Rantamäki toimii tilaajan edustajana OPLAA-hankkeesta. 

2.	Puheenjohtajan ja sihteerin valinta
Puheenjohtajaksi valittiin Ville Laitila ja Sihteeriksi Pekka Moisio 

3.	Projektiryhmän ajankäyttövihkojen tarkistus
Projektiryhmän ajankäyttövihko kiersi palaverin osallistujilla. Jukka-Pekka Santanen tarkasti ajankäytön. Harri Pölkin esityksen mukaan ajankäyttövihkot ovat tulevaisuudessa Internetissä Koskikara-projektin sivuilla.

Päätökset: 
- Ajankäyttölistat hyväksyttiin sellaisenaan. 
	- Ajankäyttölistat päätettiin siirtää Internettiin Koskikaran kotisivuille.  

4.	Mitä projektiryhmä on saanut aikaan?
Ville Laitila esitteli saavutukset: 
	- WWW-sivut perustettiin Koskikaralle 29.9. (ylläpito jatkuu)   
	- Dokumentit:
 *Vaatimusmäärittely aloitettiin 26.9. (dokumentti kesken) 
*Projektisuunnitelman kirjoittaminen aloitettiin 26.9 
 (dokumentti kesken)
	- Alustava aikataulu luotiin 29.9.

5.	Edellisen palaverin pöytäkirjan läpikäynti lyhyesti
Edellisen palaverin pöytäkirjan kohdat käytiin läpi palaverin osallistujien kanssa. Lappalaisen Vesa huomasi erään kirjoitusvirheen joka korjattiin samalla. Keskustelussa todettiin JBuilderin toimivan Linuxissa moitteetta.

Päätökset:
- Pöytäkirjan keskeneräisestä tarkastuksesta johtuen sen hyväksyminen
   päätettiin siirtää seuraavaan palaveriin. 
- Santanen lupasi toimittaa viipymättä korjausehdotukset 
   projektiryhmälle.

6.	Päätetään vakituisen palaverin aika ja paikka 
Keskustelujen tuloksena ja Korppi-järjestelmän aikataulukalenteria tutkimalla, saatiin selville paras ajankohta vakituiselle projektipalaverille. 
Päivämäärä 24.10.2003 ei käy palaverin ajankohdaksi useiden päällekkäisyyksien vuoksi. Seuraavassa palaverissä päätetään uusi ajankohta kyseiselle viikolle.

Päätökset:
- Vakituisen palaverin pitopaikaksi ja ajaksi sovittiin projektiryhmän 
   kesken AgC 223.1 perjantai klo. 8:30

7.	Tarkastetaan ryhmän tekemä aikataulumalli projektille (liite 1)
Eija Ihanainen ilmoitti, että tilaajalla ei ole vaatimuksia kokonaisaikataulun nopeuttamiselle. Keskustelussa ilmeni pieniä puutteita aikataulussa. Aikataulun tiivistämiseksi Santanen ehdotti määrittely vaiheen lyhentämistä. 
Lappalainen esitti versionumeroinnin muuttamista ja ohjelmointiosion jatkamista lähes koko projektin mittaiseksi. 
Testaamisen loppuminen ehdotettiin siirrettäväksi ohjelmoinnin loppumisen yhteyteen. 

Päätökset:
•	projektin sovelluksen ensimmäisen toimivan version numerointi muutettava muotoon 0,1,
•	sovelluksen testaamisen lopettaminen siirrettiin ohjelmoinnin lopettamisen yhteyteen,
•	ohjelmointiin lisättiin aloitusosio, jossa tutustutaan ohjelmointisovellukseen.
•	Ehdotuksen mukaan nopeutetaan määrittely vaihetta 5:llä päivällä, projektisuunnittelua 1 ½ viikolla

8.	Koskikara-sovelluksen määrittelyn vahvistaminen

8.1 Keskustelua määrittelystä
Käytiin läpi liite numero 2, joka käsittelee Koskikara-sovelluksen määrittelyä. Liitteet toimitettiin palaverin esityslistan mukana.
Eija Ihanainen esitteli kyselyn, jonka hän haluaisi tehtävän Kottaraisen sovelluksen avulla ja mahdollisesti myöhemmin käyttää tuloksia projektin edetessä hyödyksi analysoinnin työkalun kehityksessä. Keskusteltiin kyselyn Korppiin syöttämisestä. 
Ehdotettiin, että projektiryhmän jäsen opastaisi jonkin Avoimen yliopiston henkilön syöttämään kyselyn Korppi-järjestelmään.

Päätökset: 
•	Projekti ryhmä tutkii torstaina 2.10. Teemu Vähä-Rukan kanssa kyselyn mahdollisuuksista toteuttaa se korpissa.

    8.2 Keskustelua analysoinnista
Jari Rantamäki kertoi tarpeista joita analysointityökalussa pitäisi olla. Tärkeimmäksi hän näki, että saataisiin eri aikoina suoritettujen kyselyjen tuloksista trendikäyrä. Tuloksissa hänen mukaan pitäisi ainakin näkyä keskiarvo, mediaani ja hajonta.  
Hedelmällisen keskustelun tuloksena saatiin selville mitä analyysityökalulla pitää voida tehdä.
Eija Ihanainen tiedusteli mistä saataisiin testiaineistoa testaukseen. Vesa Lappalainen totesi, että Tuotantokorppiin kyselyiden luominen implementoidaan pian. 
Lappalainen toi esille kysymyksen: "Mitä ja miten kyselyitä halutaan verrata?". Tilaajan edustajien on annettava konkreettinen esimerkki analyysista. Ihanainen ja Rantamäki esittivät , että analyysissä on yksinkertaiset vertaukset.

Rantamäki korosti sitä, että muutos ja sen suunta on tärkeä kun tutkitaan toistuvien kurssien kyselyjen vastauksia. Suuremman linjan muutosta hän kutsui trendiksi. Rantamäki ei nähnyt merkityksellisenä sitä, esitetäänkö trendi käyränä vai pylväinä. Todettiin, että toistuvien kurssien kyselyjen vastauksia pitää pystyä analysoimaan sovelluksessa siten, että kyselyistä piirretään vastauksia vastaavat tunnusluvut pylväiksi tai luvuiksi vierekkäin vastaavan kysymyksen läheisyyteen.

Lappalainen totesi, että tällä alueella skaalaukseen, ulkoasun virittämiseen ja muuhun hienosäätöön menee helposti paljon aikaa. Hän piti sitä vaarana ettei projektiryhmä saa tarpeeksi konkretisoitua mallia siitä, miltä analyysin tulee näyttää.

Todettiin, että järjestelmässä täytyy olla mahdollisuus analysoida vastauksia siten, että vastaajat jaetaan jonkun kysymyksen mukaan ryhmiin ja tarkastellaan miten nämä ryhmät ovat vastanneet muihin kysymyksiin. Esimerkkinä tällaisesta jaottelusta on se, että tarkastellaan mitä miehet ja naiset ovat vastanneet.
Tärkeää olisi myös pystyä saamaan molempien (useamman ryhmän tapauksessa kaikkien) vastaukset samalle sivulle vierekkäisiksi pylväiksi.

Tämä tarve liittyy läheisesti toistuvien kyselyjen analysointiin. Todettiin, että lisäämällä jokaiseen kyselyyn "virtuaalikysymykseksi" tiedon siitä milloin kysely on luotu (tai muu kyselyn yksilöivä tieto) voidaan käsitellä toistuvien kyselyjen analysointia samalla mekanismilla kuin analysoitaessa yhtä kyselyä rajaamalla vastausjoukkoa tietyn kysymyksen perusteella.

Todettiin että avointen kysymyksien allekkaiseen esittämisen 
järjestyksen sotkemisen oltava optionaalinen. Piirakkadiagrammit ja pylväsgraafit hyväksyttiin analysointityökaluun.

Harri ehdotti että toteutetaan virallinen kurssikyselymalli, mallia voidaan ottaa Ynnän palautelomakkeista. Pystyttävä analysoimaan mitä tiettyyn kysymykseen vastanneet ovat vastanneet muihin kysymyksiin, ts. analyysi joukon rajaaminen tietyn vastauksen perusteella. (Esimerkki jossa valitaan käyttäjät, jotka ovat vastanneet 'mersu' jolloin analyysityökalu analysoi vain niiden vastauksia jotka ovat vastanneet 'mersu.)
Tilaajan edustajat esittivät että kyselyyn voitava linkittää 0...n tehtyä analyysiä.

Santasen toimitettava Saukkosen posti projektiryhmälle. (On tämän nyt 1.10 klo 09:30 tehnyt)

Anonyymiteetistä keskusteltiin ja Teemu esitteli kuinka se on Kottaraiseen implementoitu. Kottarisessa anonyymiteetti on toteutettu yksilöllisellä id numerolla. Tämän id numeron vastaavuus löytyy kylläkin tietokannasta. Tämä asia jäi hieman epäselväksi palaverin osallistujille.

Päätökset:
•	Projektissa toteutetaan mahdollisimman yksinkertainen analysointityökalu, 
•	työkalulla pitäisi voida valita eri vastusten avulla kategorisointi analysointia varten,
•	analyysissä pitäisi myös saada valita datan esitystapa, 
•	piirakkadiagrammit ja pylväsgraafit hyväksyttiin analysointityökaluun,
•	vähimmäisvaatimuksena olisi, että kyselypankin avulla saataisiin eri kyselyjen vastaukset analysoitavaksi,  
•	analyysin tuloksena syntyy raportti,
•	analysoinnit on pystyttävä tallentamaan tietokantaan,
•	projektin analysointi työkalua varten päätettiin kysyä konsultaatiota tilastotieteen laitokselta.

9.	Mahdollisia yleisiä asioita
Vesa Lappalainen ehdotti projektiryhmälle koulutusta miten muokata/ohjelmoida Kottarais-sovellusta ohjelmistokehitystyökaluilla? Koulutus sovittiin pidettäväksi pe 3.10. klo. 8:30-10:00.
Projektiryhmän oikeudet tutustua ja käyttää Testikorpin ominaisuuksia herätti keskustelua. Esitettiin, että projektiryhmän jäsenet saavat lisää oikeuksia käyttönsä. 

Palaverin aikana heräsi vielä kiinnostus tilastotieteenlaitoksen kantoihin analyysille.  
Jospa joku tilastotieteen henkilö (Nissinen) pystyisi määrittelemään asiaa
siten, että projekti saisi esimerkkejä yksinkertaisista kyselyjen analysointitavoista ja tulosten esitystavoista.

Päätökset:
•	Päätettiin ohjata projektille tärkeät sähköpostit Koskikaran sähköpostituslistalle,
•	Vesa Lappalainen pitää projektiryhmälle koulutuksen "Miten muokata/ohjelmoida Kottarais-sovellusta ohjelmistokehitystyökaluilla" pe 3.10. klo. 8:30-10:00, 
•	projektiryhmälle päätettiin hankkia sihteeri- ja opettajaoikeudet Testikorppiin Tästä ryhmän on laitettava sähköpostia Korpin-ylläpitoon,
•	JBuilder 9:n asennuksella Windows-koneisiin on kiire,
•	projektiryhmä käy henkilökohtaisesti kertomassa tarpeista ylläpidolle,
•	Santanen hankki projektitilan koneisiin lisää muistia (256 MB à 512 MB),	 
•	Santanen ottaa myös yhteyttä projektin tiimoilta Nissisen Kariin ja Jukka-Pekka Kesoseen.

10.	Sovitaan osallistujien seuraavista tehtävistä
Projektiryhmä: 
•	Ajankäyttövihkot kotisivuille,
•	aikataulun muokkaus, 
•	Korppiadminille postia sihteeri/opettaja oikeuksista,
•	Jbuilder Windows-koneille,
•	tutustuu ”Joustava siirtyminen” kirjan analysointi esimerkkeihin,
•	jatkaa projektisuunnitelman ja vaatimusmäärittelyn tekoa. 

Santanen: 
•	Muistia lisää koneisiin, 
•	yhteys Tilastotieteenlaitokseen,
•	toimittaa ensimmäisen palaveripöytäkirjan korjausehdotukset projektiryhmälle viipumättä,  
•	ottaa myös yhteyttä projektin tiimoilta Nissisen Kariin ja Jukka-Pekka Kesoseen,
•	toimitettava Saukkosen posti projektiryhmälle.

Ihanainen: 
•	Etsii mahdollisia esimerkkejä kahden saman kyselyn analysoinnista.

Rantamäki:
•	Etsii mahdollisia esimerkkejä kahden saman kyselyn analysoinnista.

Vähä-Ruka: 
•	Torstaina 2.10. klo.12-14 tutkii ryhmän kanssa Ihanaisen kyselyn syöttämistä korppiin.  

Lappalainen: 
•	Miten muokata/ohjelmoida Kottarais-sovellusta ohjelmistokehitys työkaluilla? Pe 3.10. klo. 8:30-10:00.

11.	Sovitaan seuraavasta projektipalaverista
Kuten kohdassa 6. on päätetty seuraava projektipalaveri pidetään pe. 10.10.2003 klo.8:30 salissa AgC223.1

12.	Kokouksen päättäminen
Puheenjohtaja päätti palaverin.